‘Con Mucho Gusto’ arriba a Sagunt per a rememorar cançons atemporals de la música espanyola
16 de juliol 2021

El departament de Festes i Cultura Popular de l'Ajuntament de Sagunt ha programat per a demà, dissabte 17 de juliol, l'espectacle _Con Mucho Gusto_. Emmarcat dins del festival Estiu a la Fresca, es tracta d'un homenatge a la música espanyola d'Ana Belén, Miguel Ríos, Víctor Manuel i Joan Manuel Serrat, quatre grans que ens van delectar fa 25 anys amb la seu gira _El gusto es nuestro_ i que ara la companyia Tribu Project ho rememora amb un tribut a estos artistes.

Amb este espectacle musical, per a tots els públics, els assistents podran recordar cançons totalment atemporals que han emocionat a tres generacions. Cançons molt conegudes com _Sólo le pido a Dios_, _El blues del autobús_, _Bienvenidos_, _Mediterráneo_, _Contamíname_, _Santa Lucía_, _La Muralla_, i moltes altres, que no deixaran indiferents els espectadors.

L'espectacle és a l'aire lliure, tindrà lloc en la plaça Cronista Chabret de Sagunt a les 23.00 hores, i té una duració aproximada de 90 minuts. L'entrada és gratuïta i es pot obtindre accedint al següent enllaç [servientradas.com](https://www.servientradas.com/espectaculo/AYUNTAMIENTO_DE_SAGUNTO/15/con-mucho-gusto.html). Hi ha un màxim de 4 entrades per persona registrada.

Es prendran per part de l'organització totes les mesures sanitàries de prevenció enfront de la Covid-19. Així mateix, el públic assistent ha de complir igualment amb les mesures de prevenció, amb les següents condicions: ús obligatori de màscara, gel hidroalcohòlic a l'entrada, no fumar, vapear, menjar o beure (a excepció d'aigua), estar asseguts en els seus seients i mantindre la distància de seguretat entre no convivents.​

  

 ![](/media/sfbophlr/97-c_conmuchogustocartel.jpg)

​

*   [](http://www.facebook.com/sharer.php?u=https://aytosagunto.es/va/actualitat/con-mucho-gusto-arriba-a-sagunt-per-a-rememorar-cancons-atemporals-de-la-musica-espanyola/ "Facebook")
*   [](http://twitter.com/share?url=https://aytosagunto.es/va/actualitat/con-mucho-gusto-arriba-a-sagunt-per-a-rememorar-cancons-atemporals-de-la-musica-espanyola/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/con-mucho-gusto-arriba-a-sagunt-per-a-rememorar-cancons-atemporals-de-la-musica-espanyola/ "Linked In")
*   [](mailto:?body=https://aytosagunto.es/va/actualitat/con-mucho-gusto-arriba-a-sagunt-per-a-rememorar-cancons-atemporals-de-la-musica-espanyola/)